जेलेंस्की बोले- रूसी प्रेसिडेंट के करीबी ही हत्या कर देंगे, उनका मुश्किल वक्त दूर नहीं
Ukrainian President Zelensky warns of Putin's assassination यूक्रेन के राष्ट्रपति वोल्दोमिर जेलेंस्की ने कहा है कि व्लादिमिर पुतिन को उनके करीबी ही एक दिन मार डालेंगे।
यूक्रेन के राष्ट्रपति वोल्दोमिर जेलेंस्की ने कहा है कि व्लादिमिर पुतिन को उनके करीबी ही एक दिन मार डालेंगे। जेलेंस्की का यह बयान रूस-यूक्रेन जंग पर बनी एक डॉक्यूमेंट्री में है। इसका नाम ‘इयर’ है। न्यूजवीक मैगजीन में इस डॉक्यूमेंट्री की जानकारी दी गई है।
रूस और यूक्रेन की जंग पिछले साल 24 फरवरी को शुरू हुई थी। इस दिन रूस ने यूक्रेन पर हमला किया था। दोनों ही देश अपनी-अपनी जीत के दावे कर रहे हैं। हाल ही में जेलेंस्की को मदद का भरोसा दिलाने के लिए अमेरिका के राष्ट्रपति जो बाइडेन खुद कीव पहुंचे थे।
जेलेंस्की ने क्या कहा?
‘न्यूजवीक’ मैगजीन के मुताबिक इस डॉक्यूमेंट्री में जेलेंस्की कहते हैं- वो दिन दूर नहीं, जब पुतिन के करीबी ही उनके खिलाफ काम करने लगेंगे। रूस में उनके खिलाफ आवाज उठेगी। ये ही वो मौका होगा जब पुतिन का ही कोई करीबी उनको कत्ल कर देगा। उन्हें मेरे शब्द याद रखने चाहिए। हालांकि, ये दिन कब आएगा? मैं इस बारे में कुछ नहीं कह सकता।
जेलेंस्की का यह बयान ऐसे वक्त सामने आया है जब कुछ मीडिया रिपोर्ट्स में यह दावा किया जा रहा है कि पुतिन के कुछ करीबी यूक्रेन और देश की बाकी कुछ नीतियों से खुश नहीं हैं। इनकी नाराजगी यूक्रेन जंग के लंबा खिंचने से और बढ़ती जा रही है।
7 अक्टूबर से पहले मारे जाएंगे पुतिन
यूक्रेन में रह रहे रूस के विपक्षी नेता ल्या पोनोमारेव ने पिछले महीने दावा किया था कि पुतिन का इस साल 7 अक्टूबर के पहले कत्ल कर दिया जाएगा। पुतिन के सख्त विरोधी रहे इस नेता ने कहा है कि रूसी राष्ट्रपति किसी भी सूरत में अपना 71वां जन्मदिन नहीं मना पाएंगे। उनके मुताबिक, पुतिन के कत्ल की साजिश रची जा रही है और उनकी मौत के जिम्मेदार वही लोग होंगे जो उनके काफी करीबी हैं।
इसके पहले वेस्टर्न और खासकर अमेरिकी मीडिया कई बार दावा कर चुका है कि रूसी राष्ट्रपति को कैंसर और पार्किन्सन जैसी गंभीर बीमारियां हैं और वो किसी भी वक्त कोमा में जा सकते हैं। हालांकि रूसी सरकार ने हमेशा इन दावों को खारिज किया है।
कौन हैं ल्या पोनोमारेव?
झूठे दावे कर रहे हैं पुतिन
रूस में लोकतंत्र जरूरी
पोनोमारेव उन नेताओं में शामिल हैं जो चाहते हैं कि रूस में सही मायनों में लोकतंत्र हो। इसके लिए वो पिछले दिनों कुछ नेताओं से पोलैंड में मिले थे। वो चाहते हैं कि रूस का नया और लोकतांत्रिक संविधान तैयार किया जाए।
पोनोमारेव ने कहा- हम चाहते हैं कि खुद पुतिन लोकतंत्र के लिए पहल करें और इसके लिए रूस के कई उदारवादी नेता उनकी मदद को तैयार हैं। इसके लिए उन्हें सबसे पहले सत्ता छोड़नी होगी और वेस्टर्न कंट्रीज से बातचीत भी करनी होगी। अगर ऐसा नहीं होता है तो रूस में एक बार फिर खूनी क्रांति होगी।
घर में गिरने की खबर
अमेरिकी अखबार ‘न्यूयॉर्क पोस्ट’ ने पिछले महीने दावा किया था कि पुतिन अपने घर में गिर गए थे। रिपोर्ट में कहा गया था- रूसी राष्ट्रपति मॉस्को में अपने ऑफिशियल रेजिडेंस की सीढ़ियों से उतर रहे थे। फ्लोर आने के पांच सीढ़ियों पहले उन्होंने कंट्रोल खोया और फिसलते हुए नीचे आ गए। सिक्योरिटी टीम ने उन्हें संभाला। उन्हें कमर के निचले हिस्से में चोट लगी।
इस रिपोर्ट में दावा किया गया है कि कैंसर की वजह से पुतिन को पेट संबंधी गंभीर दिक्कतें हो चुकी हैं। इस तरह के मरीजों को अकसर पेट में गैस महसूस होती है और गैस के साथ मल निकल जाता है। घटना शायद इसी वजह से हुई।
फरवरी 2022 से इस तरह की रिपोर्ट्स
